Job hos Elma: Servicetekniker
Vi har meget travlt i serviceafdelingen hos Elma Instruments, så vi søger nu en alsidig elektronikmekaniker/elektronikfagtekniker, der kan indgå i vores serviceteam.
Afdelingens hovedopgave er servicering af Elmas kunder med både reparation og kalibrering af vores brede sortiment af måleinstrumenter. Vores filosofi er at vi kan servicere så mange af vores produkter som muligt – og helst gerne hurtigt. Der vil også være en del kontakt med kunder over telefon og mail, hvorfor gode evner i skrift og tale vil være en fordel. Vi sørger naturligvis for grundig oplæring i vores produkter, ligesom træning hos producenter kan forekomme. Da de fleste af vores leverandører en udenlandske, vil der være en del kommunikation på engelsk.
Elma Instruments tilbyder en attraktiv lønpakke med: fast løn, bonusordning. frokostordning og pensionsordning.
Kontakt Jonas Sodemann på tlf.: 4595 4588, hvis du ønsker yderlige oplysninger. Send din ansøgning på js@elma.dk
Elma Instruments A/S er Skandinaviens førende virksomheder inden for håndholdt / transportabelt test- og måleudstyr. Vi er 50 medarbejdere og har afdelinger i Danmark, Sverige og Norge Vi er eksklusiv distributør for en række af verdens førende instrumentproducenter og henvender os til mange brancher bl.a. el-, tele/data-, ventilations-, vvs-, energi-, termografi-, miljø-, bygge-, og autobranchen.